钦定古今图书集成/明伦汇编/闺媛典/第099卷 > 皇清五 > 赵玉铉妻朱氏
## 钦定古今图书集成/明伦汇编/闺媛典/第099卷 > 皇清五 > 赵玉铉妻朱氏

按《新城县志》：“朱氏，赵玉铉妻。年三十，夫亡，遗一子一女。子殇，人以家贫，疑有他志，朱苦操益坚。后数年，舅姑继殁，家益落。女适朱，迎母就养，氏日夕治麻缕以佐之。机杼络纬，声杂鸡鸣。丙戌，师定新城，城陷，母女共匿床壁间，为骑卒所获。女坚拒不从，被刃流血满地。骑卒谓已死，舍去。有顷复苏。氏顾谓女曰：‘女能如是，与尔偕死’。” 遂解带自缢。女继之，遇其姑，解缚得甦。